《白露日桂花开次张一高韵》
明代·陶宗仪

池上曾轩日夜开，天垂银汉洗浮埃。岩花初见丹英吐，节候新交白露来。

细细古香吹小榻，瀼瀼清气落深杯。蟾宫此夕知何夕，老子神游不用猜。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。